भारत में 140 साल पहले बनने शुरू हुए थे केक
केक भले ही पश्चिमी देशों में सबसे ज्यादा पसंद किया जाता हो, लेकिन इसको ईजाद करने का श्रेय पंद्रहवीं सदी में मिस्र के लोगों को दिया जाता है। उस समय ब्रेड और शहद से उसे गोल आकार देकर पत्थरों पर सेंका जाता था। हालांकि मौजूदाCakes started making in India 140 years ago
केक भले ही पश्चिमी देशों में सबसे ज्यादा पसंद किया जाता हो, लेकिन इसको ईजाद करने का श्रेय पंद्रहवीं सदी में मिस्र के लोगों को दिया जाता है। उस समय ब्रेड और शहद से उसे गोल आकार देकर पत्थरों पर सेंका जाता था। हालांकि मौजूदा आधुनिक युग के केक के आविष्कार की जन्मभूमि रोम को माना जा सकता है।
सत्रहवीं सदी में केक बेकिंग पाउडर और सोडा डालकर तैयार किए जाने लगे। इस तरह आज हम जो केक खाते हैं, वह काफी हद तक आज से करीब तीन सौ साल पहले बनने लगे थे। भारत में केक की शुरुआत केरल से मानी जाती है। साल 1883 में केरल के थालास्सेरी में मम्बली बापू ने रॉयल बिस्किट फैक्ट्री की स्थापना की थी और बाद में उन्होंने ही अंग्रेजों के लिए केक बनाने शुरू किए थे।
-----------------------------
अंडा रहित चॉकलेट केक 
क्या चाहिए?
3/2 कप (डेढ़ कप) मैदा
1/4 कप कोको पाउडर
1 छोटा चम्मच बेकिंग पाउडर
1/2 छोटा चम्मच बेकिंग सोडा
1 कप दानेदार चीनी
1/3 कप वनस्पति तेल
1 कप योगर्ट या दही
1 छाेटा चम्मच वेनिला अर्क
1 कप गर्म पानी
कैसे बनाएं?
- अपने ओवन को 350 फेरनहाइट (175 डिग्री से.) पर पहले से गरम कर लीजिए। एक केक पैन को तेल या घी से चिकना कर लीजिए या उस पर पार्चमेंट पेपर बिछा दीजिए।
- एक मिक्सिंग बॉउल में मैदा, कोको पाउडर, बेकिंग पाउडर, बेकिंग सोडा और नमक को एक साथ मिलाकर अच्छी तरह से फेंट लीजिए।
- एक अलग बाॅउल में दानेदार चीनी, वनस्पति तेल, दही और वेनिला अर्क को एकसाथ अच्छी तरह मिश्रित होने तक फेंट लीजिए।
- अब गर्म पानी के साथ बॉउल में रखी सूखी सामग्री (मैदा, कोको पाउडर आदि का मिश्रण) में धीरे-धीरे गीली सामग्री (तेल, दही, चीनी आदि का मिश्रण) मिलाएं। इसे अच्छी तरह मिक्स कर लीजिए। इसे तब तक मिलाएं, जब तक कि बैटर अच्छी तरह से स्मूद नहीं हो जाए।
- अब पहले से तैयार केक पैन में इस पूरे मिश्रण को उढ़ेलें और इसे किसी चपटे चम्मच से बराबर कर लीजिए।
- पहले से गरम ओवन में लगभग 30 से 35 मिनट तक बेक करें या जब तक कि बीच में डाली गई टूथपिक साफ न निकल आए।
- केक को ओवन से निकालें और इसे अच्छे से ठंडा होने दीजिए।
- जब केक पूरी तरह से ठंडा हो जाए तो उसके ऊपर चॉकलेट गनाचे डालें और उसे केक के किनारों से भीतर की ओर उतरने दीजिए।
- जब केक के ऊपर गनाचे अच्छे से सेट हो जाए तो उसे कट कर लीजिए।